
	Tietosuojailmoitus

	1. Rekisterinpitäjä
	Luonnonvarakeskus

Postiosoite:
Latokartanonkaari 9
00790 Helsinki
puh. 029 532 5300


	2. Vastuuhenkilö
	

	3. Yhteyshenkilöt rekisteriin liittyvissä asioissa ja Luonnonvarakeskuksen tietosuojavastaavan yhteystiedot
	Yhteyshenkilö:
kirjaamo@luke.fi

Tietosuojavastaava:
tietosuoja@luke.fi

	4. Rekisterin nimi
	Riistakameroiden kuva-aineistoon liittyvä henkilötietojen käsittely

	2. Henkilötietojen käsittelyn tarkoitus ja käsittelyn oikeusperuste
	Henkilötietoja käytetään Luonnonvarakeskuksen tieteellisessä tutkimus- ja kehittämistyössä. Luonnonvarakeskuksen tehtävänä on Luonnonvarakeskuksesta annetun valtioneuvoston asetuksen (715/2014) 1 §:n mukaan harjoittaa sellaista tieteellistä tutkimus- ja kehittämistyötä, tiedon ja teknologian siirtoa sekä tilastotuotantoa, joka koskee maa- ja elintarviketaloutta, maaseudun kehittämistä, metsätaloutta, kala- ja riistataloutta, porotaloutta, muita uusiutuviin luonnonvaroihin perustuvia elinkeinoja, luonnon virkistyskäyttöä ja vesien- ja merenhoitoa.

Riistakameroita käytetään Luken riistantutkimuksessa.

Riistakamerat kuvaavat pääsääntöisesti eläimiä, mutta ne voivat tallentaa myös ihmisiä, jolloin tallenteet sisältävät henkilötietoja siltä osin kuin henkilö on kuvasta tunnistettavissa.
Riistakamerat eivät kerää tarkoituksellisesti ihmisiä koskevia tietoja. Ihmisiin liittyvät henkilötiedot ovat tahaton sivutuote riistakantaseurannan kuva-aineistosta. Kuvia käsitellään lajittelemalla aineisto eläinkuviin ja muihin kuviin; ihmisiä sisältävät kuvat eivät ole tutkimuksen kohteena, ja ne poistetaan tai anonymisoidaan aineiston käsittelyn yhteydessä.

Henkilötietojen käsittely perustuu EU:n yleisen tietosuoja-asetuksen (2016/679) 6 artiklan 1 kohdan alakohdan e ja tietosuojalain (1050/2018) 4 § 1 momentin 3 kohdan mukaiseen yleisen edun mukaisen tieteellisen tutkimuksen suorittamiseen.

	5a. Rekisterin tietosisältö
	Riistakamerat on sijoitettu maastoon ensisijaisesti eläinten kuvaamiseksi. Siltä osin kuin kameran kuva-alaan osuu ihmisiä, tallentuvat seuraavat henkilötiedot:
· Valokuva henkilöstä (jos henkilö on kuvasta tunnistettavissa)
· Kuvaustiedot: kuvausajankohta (päivämäärä ja kellonaika) sekä kuvauksen sijainti 
· Mahdolliset ajoneuvojen rekisteritunnukset tai muut tunnistamiseen johtavat tiedot, jos niitä tallentuu kuva-alaan

	5b. Säännönmukaiset tietolähteet
	Säännönmukaisia tietolähteitä ovat riistakamerat, jotka on asennettu maastoon. Tiedot kerätään automaattisesti riistakameroiden tallentamasta kuva-aineistosta.

	6. Tietojen luovuttaminen

	Tietojen luovutukset muille viranomaisille ja tahoille perustuvat lainsäädäntöön. Julkisina viranomaistietoina julkisia henkilötietoja voidaan luovuttaa viranomaisten toiminnan julkisuudesta annetun lain (621/1999) perusteella esimerkiksi historialliseen ja tieteelliseen tutkimukseen sekä tilaston laatimiseen. Henkilötietoja ei luovuteta, ellei henkilötietojen käsittelylle ole oikeusperustaa.

	7. Tietojen siirto EU:n ja Euroopan talousalueen ulkopuolelle
	Henkilötietoja ei siirretä Euroopan unionin tai Euroopan talousalueen ulkopuolelle.


	8. Henkilötietojen säilytysaika
	Rekisteriin kerättyjä tietoja säilytetään ainoastaan niin kauan ja siinä laajuudessa kuin on tarpeellista suhteessa niihin alkuperäisiin kohdassa 4 kuvattuihin tarkoituksiin, joita varten henkilötiedot on kerätty. Rekisteriin tallennetut henkilötiedot poistetaan, kun niiden käsittelylle ei ole enää laillista perustetta.

Riistakameratallenteiden sisältämä kuva-aineisto käydään läpi mahdollisimman pian tallentamisen jälkeen. Ihmisiä sisältävät kuvat poistetaan tai anonymisoidaan välittömästi aineiston lajitteluvaiheessa.

Eläinaineistoksi luokiteltu kuva-aineisto, josta ei ole tunnistettavissa ihmisiä, voidaan säilyttää tutkimuksen tarkoituksiin pidempään tutkimussuunnitelman mukaisesti.

	9. Rekisterin suojauksen periaatteet
	Tietojärjestelmäpalvelimet ja aktiivilaitteet sijaitsevat suojatuissa ja valvotuissa tiloissa. Tietoja käsitellään järjestelmissä, joiden laitteista osa on Luonnonvarakeskuksen tiloissa ja osa palvelutarjoajilla.

Rekisterin tiedot on suojattu asiattomalta katselulta, muuttamiselta ja hävittämiseltä. Suojaus perustuu kulunvalvontaan, henkilökohtaisiin käyttäjätunnuksiin ja käyttöoikeuksien rajaukseen. Tietojen katselu‐ ja muuttamisoikeudet on rajattu henkilöstön tehtävien mukaisesti. Tietojen häviämättömyydestä huolehditaan varmuuskopioinnilla, fyysisillä turvamenettelyillä ja asianmukaisella arkistoinnilla.


	10. Rekisteröidyn oikeudet
	[bookmark: _Hlk113977668]Rekisteröidyllä on henkilötietojaan koskien oikeuksia, jotka määrittyvät tietojen käsittelyn oikeusperusteen mukaan. Lisätietoa rekisteröidyn oikeuksista ja niiden toteuttamisesta löydät tästä linkistä[endnoteRef:2]. [2:  https://www.luke.fi/fi/tietoa-lukesta/tietosuoja/rekisteroidyn-oikeudet] 


Rekisteröidyn oikeudet perustuvat EU:n yleisen tietosuoja-asetuksen (2016/679) artikloihin 15–22.

	11. Tietojen käyttäminen automaattiseen päätöksentekoon ml. profilointi (tietosuoja-asetuksen art. 13.2(f) ja 14.2(g))
	Henkilötietoja ei käytetä automaattiseen päätöksentekoon ml. profilointi.

	12. Tietosuojailmoituksen päivittäminen
	Tähän tietosuojailmoitukseen saattaa tulla päivityksiä esimerkiksi toimintatapojemme tai järjestelmiemme muuttuessa tai kehittyessä tai tietosuojasuositusten vaihtuessa. Voimme joutua tekemään päivityksiä myös lainsäädännön muuttuessa. Mahdolliset muutokset tulevat voimaan, kun olemme julkaisseet päivitetyn tietosuojailmoituksemme.

